**The Victorian Society** er ein britisk veldedig organisasjon som arbeider for å verna og fremja interesse for viktoriansk og edvardiansk arkitektur frå mellom 1837 og 1914 i England og Wales. Han har ein juridisk status som *amenity society* som gjer at ein må underretta han om arbeid som medfører riving eller strukturelle endringar av relevante bygg.

Organisasjonen har arbeidd for å redda talrike byggverk, som St Pancras Station i London, Albert Dock i Liverpool, Foreign Office og Oxford University Museum. Han har ikkje alltid hatt suksess med kampanjane sine, og makta til dømes ikkje å redda Euston Arch frå riving i 1961.

Historie
--------

Stiftinga av laget blei foreslått i november 1957 av Anne Parsons, grevinna av Rosse, i den godt bevarte viktorianske heimen hennar ved 18 Stafford Terrace i Kensington (Linley Sambourne House. Målet med skipinga var å motverka den utbreidde antipatien mot arkitekturen frå 1800- og tidleg på 1900-tal. Frå 1890-talet til 1900-talet var viktoriansk kunst under åtak, kritikarar skreiv om «den arkitektoniske tragedien frå det nittande hundreåret», spotta «den kompromisslause styggdomen» til bygningane i tida og angreip «det sadistiske hatet mot venleik» som arkitektane skal ha vist. Det utbreidde synet blei uttrykt av P.G. Wodehouse i romanen *Summer Moonshine* frå i 1933: «Whatever may be said in favour of the Victorians, it is pretty generally admitted that few of them were to be trusted within reach of a trowel and a pile of bricks.»

Det fyrste møtet blei halde i Linley Sambourne House den 28. februar 1958. Mellom dei tretti grunnleggar medlemmene var den fyrste sekretæren John Betjeman, Henry-Russell Hitchcock og Nikolaus Pevsner, som blei formann i 1964.

Organisasjonen hjelpte til med å redde St Pancras-stasjonen i London frå å bli riven.
Organisasjonen har arbeidd for å redda talrike byggverk, som St Pancras Station i London, Albert Dock i Liverpool, Foreign Office og Oxford University Museum. Han har ikkje alltid hatt suksess med kampanjane sine, og makta til dømes ikkje å redda Euston Arch frå riving i 1961.

I 2015 lanserte samfunnet ein kampanje for å verna viktorianske gasslager, *gasometers*, etter at energiføretak hadde kunngjort planar om å rive nesten 200 av dei no foreldra bygningene. Leiaren for foreininga, Christopher Costelloe, uttalte: «Gasometers, by their very size and structure, cannot help but become landmarks. [They] are singularly dramatic structures for all their emptiness.»

Tidsskriftet *The Victorian*
----------------------------

Laget har gjeve ut medlemsbladet *The Victorian* tre gongar i året sidan 1998. Det inneheld bokmeldingar, nyheiter om laget og hendingar knytte til det, rapportar og intervju.

Victorian Society i Amerika
---------------------------

The Victorian Society har ein systerorganisasjon i USA, The Victorial Society in America, som blei grunnlagd i 1966 i New York av slike kjemper for historisk bevaring som Brendan Gill, Henry-Russell Hitchcock og Margot Gayle. Skipinga bygde på raseriet dei følte ved øydelegginga av den storslåtte Pennsylvania Station i New York i 1964. I 2017 hadde Victorian Society in America base i Philadelphia og 12 registrerte lokallag, dei fleste i det austlege USA.

Merknadar
---------

1. ↑  Timothy Mowl, the architectural historian, records that Anne Rosse's house, with its decoration by her grandfather Linley Sambourne, had "the most stunning and completely unaltered Victorian interiors" in London.

Kjelder
-------

1. ↑  Department for Communities and Local Government (24 March 2015), *Arrangements for handling heritage applications Direction 2015*, Gov.uk, henta 5 August 2015
2. ↑  Jenkins, Simon (9 November 2007). «Not just a building, but a joy to behold. Ken Livingstone must hate St Pancras». *The Guardian* (London). Henta 19. desember 2017.
3. 1 2 3 4 5 6  Filmer-Sankey, William (1998). «History of the Victorian Society». *The Victorian* (The Victorian Society) **1**. Henta 10. april 2019.
4. 1 2  Harries 2011.
5. ↑  Turnor 1950.
6. ↑  Heald, Henrietta. «Parsonstown: The genius of the Parsons family: London Links». *Parsonstown website*. Henta 19. desember 2017.
7. ↑  Mowl 2000, s. 147.
8. ↑  Turnor 1950, s. 111.
9. ↑  Turnor 1950, s. 91.
10. ↑  Clark 1983, s. 191.
11. ↑  Heald, Henrietta. «Parsonstown: The genius of the Parsons family: London Links». Henta 19. desember 2017.
12. ↑  Harries 2011, s. 569.
13. ↑  Harries 2011, s. 573.
14. ↑  Harries 2015, s. 33.
15. ↑  Jenkins, Simon (9. november 2007). «Not just a building, but a joy to behold. Ken Livingstone must hate St Pancras». *The Guardian* (London). Henta 19. desember 2017.
16. ↑  O'Hagan, Sean (14 June 2015). «Gasworks wonders». *The Guardian*. Henta 10 September 2020.
17. ↑  «The Victorian». The Victorian Society. Henta 20. desember 2017.
18. ↑  «About Us». The Victorian Society in America. Henta 19. desember 2017.

* *Denne artikkelen bygger på «The Victorian Society» frå Wikipedia på engelsk, den 20. august 2023.*

Bibliografi

* Clark, Kenneth (1983). *The Gothic Revival: An Essay in the History of Taste*. London: John Murray. ISBN 978-0-719-53102-6.
* Ferriday, Peter (1963). *Victorian Architecture*. London: Jonathan Cape. OCLC 270335.
* Harries, Susie (2011). *Nikolaus Pevsner - The Life*. London: Chatto & Windus. ISBN 978-0-701-16839-1.
* Harries, Susie, red. (2015). *Pevsner and Victorian Architecture*. London: The Victorian Society. ISBN 978-0-901-65754-1.
* Mowl, Timothy (2000). *Stylistic Cold Wars: Betjeman versus Pevsner*. London: John Murray. ISBN 978-0-719-55909-9.
* Turnor, Reginald (1950). *Nineteenth Century Architecture in Britain*. Batsford. OCLC 520344.

Bakgrunnsstoff
--------------

* Offisiell nettstad